5.5.2022
EL
Επίσημη Εφημερίδα της Ευρωπαϊκής Ένωσης
L 131/1
II (Μη νομοθετικές πράξεις)
ΚΑΝΟΝΙΣΜΟΙ ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/700 ΤΗΣ ΕΠΙΤΡΟΠΗΣ της 4ης Μαΐου 2022 σχετικά με την τροποποίηση του κανονισμού (ΕΚ) αριθ.
1295/2008 περί εισαγωγών λυκίσκου προελεύσεως τρίτων χωρών Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ.
1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ.
922/72, (ΕΟΚ) αριθ.
234/79, (ΕΚ) αριθ.
1037/2001 και (ΕΚ) αριθ.
1234/2007 του Συμβουλίου (1), και ιδίως το άρθρο 190 παράγραφος 4, Εκτιμώντας τα ακόλουθα: (1)
Ο κανονισμός (ΕΚ) αριθ.
1295/2008 της Επιτροπής (2) περιλαμβάνει στο παράρτημα I τον κατάλογο των αρμόδιων οργανισμών των τρίτων χωρών για την έκδοση των βεβαιώσεων που συνοδεύουν τα προϊόντα λυκίσκου τα οποία εισάγονται από τις εν λόγω τρίτες χώρες.
Οι εν λόγω βεβαιώσεις αναγνωρίζονται ως ισοδύναμες με το πιστοποιητικό που αναφέρεται στο άρθρο 77 του κανονισμού (ΕΕ) αριθ.
1308/2013.
(2)
Οι σχετικές υπηρεσίες των τρίτων χωρών είναι υπεύθυνες για την επικαιροποίηση των στοιχείων που περιλαμβάνονται στο παράρτημα I του κανονισμού (ΕΚ) αριθ.
1295/2008 και την κοινοποίησή τους στις υπηρεσίες της Επιτροπής, στο πλαίσιο πνεύματος στενής συνεργασίας.
(3)
Ο Καναδάς υπέβαλε στην Επιτροπή αίτημα τροποποίησης του ονόματος και της διεύθυνσης του αρμόδιου οργανισμού που έχει εξουσιοδοτηθεί να εκδίδει βεβαιώσεις ισοτιμίας.
Για λόγους σαφήνειας, κρίνεται σκόπιμο να αντικατασταθεί εξολοκλήρου το παράρτημα I του κανονισμού (ΕΚ) αριθ.
1295/2008.
(4)
Κατά συνέπεια, ο κανονισμός (ΕΚ) αριθ.
1295/2008 θα πρέπει να τροποποιηθεί αναλόγως.
(5)
Για λόγους ασφάλειας δικαίου, και για να διασφαλιστεί η ομαλή μετάβαση των εμπορικών ροών στον συγκεκριμένο τομέα, ο παρών κανονισμός θα πρέπει να αρχίσει να ισχύει επειγόντως την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1 Τροποποίηση του κανονισμού (ΕΚ) αριθ.
1295/2008 Το παράρτημα I του κανονισμού (ΕΚ) αριθ.
1295/2008 αντικαθίσταται από το κείμενο του παραρτήματος του παρόντος κανονισμού.
(1) ΕΕ L 347 της 20.12.2013, σ. 671.
(2) Κανονισμός (ΕΚ) αριθ.
1295/2008 της Επιτροπής, της 18ης Δεκεμβρίου 2008, περί εισαγωγών λυκίσκου προελεύσεως τρίτων χωρών (ΕΕ L 340 της 19.12.2008, σ.
45).